তিতাবৰ মহকুমা - অসমীয়া ৱিকিপিডিয়া\n(তিতাবৰৰ পৰা পুনঃনিৰ্দেশিত)\n"তিতাবৰ" নামৰ পৃষ্ঠাই ইয়ালৈ পুনৰ্নিদেশ কৰিছে। নগৰখনৰ বিষয়েৰ বাবে, তিতাবৰ (নগৰ) চাওক।\nতিতাবৰ (ইংৰাজীঃ Titabor) হৈছে অসমৰ যোৰহাট জিলাৰ এটা মহকুমা। যোৰহাটৰ পৰা ২০ কিঃমিঃ আঁতৰত অৱস্থিত তিতাবৰ বিশেষকৈ ধান উৎপাদনৰ কাৰণে বিখ্যাত। এছিয়াৰ ভিতৰতে ডাঙৰ ধান গৱেষণা কেন্দ্ৰ ইয়াতেই অৱস্থিত। মহকুমাৰ সদৰ ঠাই হৈছে তিতাবৰ। এই নগৰৰ লেখত ল'বলগীযা প্ৰতিষ্ঠানসমূহ হ'ল - জিলা শিক্ষা আৰু প্ৰশিক্ষণ প্ৰতিষ্ঠান, ৰেচম মহাবিদ্যালয় আদি। এই নগৰৰ মাজেদি পূবা-পশ্চিমাকৈ ঐতিহাসিক ধোদৰ আলি পাৰ হৈ গৈছে।\n -  মহকুমা  - \nতিতাবৰ ন-আলি তিনি আলিত অৱস্থিত স্মৃতি স্তম্ভ।\nঅসম আৰু ভাৰত\nস্থানাঙ্ক 26°36′N 94°12′E / 26.60°N 94.20°E / 26.60; 94.20\nজনসংখ্যা 7,450 (2001[update])\nসময় অঞ্চল ভা.মা.স. (গ্ৰী.মা.স.+০৫ঃ৩০)\n• 172 m (564 ft)\n• পিনক'ড • 785630\n• ফোন • +03771\n• যান-বাহনৰ নম্বৰ • AS-03\n1 নামৰ উৎপত্তি\n3 ভৌগোলিক অৱস্থিতি আৰু জনগাঁথনি\n7 উল্লেখযোগ্য ঠাই\n8 সংবাদ সেৱা\n10 শৈক্ষিক প্ৰতিষ্ঠান\n10.2 উচ্চ আৰু উচ্চতৰ মাধ্যমিক বিদ্যালয়\n10.3 ব্যক্তিগত খণ্ডৰ বিদ্যালয়\n11 চিত্ৰ ভঁৰাল\n12 তথ্য সংগ্ৰহ\n13 বাহ্যিক সংযোগ\nনামৰ উৎপত্তিসম্পাদনা কৰক\nতিতাবৰ নামৰ কেইবাটাও প্ৰবাদ জনসমাজত প্ৰচলিত আছে। এটা প্ৰবাদ মতে, তিতাৰাম নামে এজন দৰদী, অতিথি পৰায়ণ ব্যক্তিৰ নামৰ পৰা তিতাবৰ খ্যাত হ'ল। ঘৰৰ সন্মুখত পথৰ দাঁতিত নিজে ৰোৱা এজোপা বড় গছ। বড় গছৰ তলত বাটৰুৱাই জিৰণি লয় আৰু তিতাবৰৰ ঠাণ্ডা পানী, চৰবত আদিৰ আপ্যায়ন পায়। তিতাৰাম আৰু তিতাৰামৰ বড় বিখ্যাত হৈ উঠিল। সেয়ে কালক্ৰমত স্থান নিৰ্দেশক নামলৈ 'তিতাৰাম বড়' আৰু শেষত 'তিতাবৰ'লৈ ৰূপান্তৰ ঘটিল।\n১৯৫৯ চনত এখন ৰাজহ নগৰ হিচাপে তিতাবৰ নগৰখন গঢ় লৈ উঠিছিল। পূৰ্বতে তিতাবৰ যোৰহাট মহকুমাৰ অন্তৰ্গত আছিল। তৰুণ গগৈ মুখ্যমন্ত্ৰী হোৱাৰ পিছত তিতাবৰক যোৰহাট জিলাৰ এটা নতুন মহকুমা ৰূপে ঘোষণা কৰে।\nভৌগোলিক অৱস্থিতি আৰু জনগাঁথনিসম্পাদনা কৰক\nতিতাবৰৰ স্থানাংক হৈছে 26°36′N 94°12′E / 26.60°N 94.20°E / 26.60; 94.20 আৰু গড় উচ্চতা 172 মিটাৰs (564 ফুট)। ২০০১ চনৰ লোকপিয়লৰ তথ্য মতে নগৰ সমিতি অঞ্চলৰ জনসংখ্যা আছিল ৭৮৪০ জন।\nতিতাবৰ নগৰখন যোৰহাট লোকসভা সমষ্টিৰ অন্তৰ্গত। তিতাবৰ বিধানসভা সমষ্টিৰ বিধায়ক হৈছে অসমৰ প্ৰাক্তন মুখ্যমন্ত্ৰী তৰুণ গগৈ। তেওঁ ২০০১ চনৰ পৰা একেৰাহে চাৰিবাৰ তিতাবৰ সমষ্টিৰ বিধায়ক নিৰ্বাচিত হৈ আহিছে।\nতিতাবৰৰ মাজেৰে পূবা-পশ্চিমাকৈ ঐতিহাসিক ধোদৰ আলি পাৰ হৈ হৈছে। এই পথেৰে পূৱলৈ ডিব্ৰুগড় জিলাৰ নামৰূপৰ ওচৰৰ জয়পুৰলৈ আৰু পশ্চিমলৈ গোলাঘাট জিলাৰ কমাৰগাঁৱলৈ যাব পাৰি। নগৰৰ সোমাজতে অসম ৰাজ্যিক পৰিবহণ নিগমৰ বাছ আস্থান আৰু তিতাবৰ ৰেল ষ্টেছন অৱস্থিত। ইয়াৰে আশে পাশে বে-চৰকাৰী বাছ আৰু টেক্সী সেৱাৰ বাবে বিভিন্ন আস্থান সমূহ আছে। নিকটৱৰ্তী বিমান বন্দৰ ৰৰৈয়াৰ পৰা তিতাবৰলৈ দূৰত্ব প্ৰায় ১৬ কিঃমিঃ।\nতিতাবৰৰ লোকসকল প্ৰধান জীৱিকা হৈছে কৃষি। মূল শস্য হৈছে চাহ আৰু ধান। ইয়াত উৎপন্ন হোৱাৰ ধানৰ অসমৰ বিভিন্ন ঠাইত চাহিদা আছে।\nতিতাবৰ নগৰৰ পৰা প্ৰায় তিনি কিঃমিঃ দূৰত ধলি নৈৰ পাৰতে পঞ্চৰত্ন চিমেণ্ট প্ৰাইভেট লিমিটেড নামৰ ব্যক্তিগত খণ্ডৰ এটা বিলাতী মাটিৰ উদ্যোগ আছে। আনহাতে পাণবাৰী, ৰঙাজান আৰু ডফলাটিং চাহ বাগিছাত একোটাকৈ চাহপাতৰ কাৰখানা আছে।\nতিতাবৰ চহৰৰ মাজমজিয়াতে প্ৰতি দেওবাৰে এখন বজাৰ বহে। ইয়াত কৃষিজাত সামগ্ৰীকে ধৰি সকলো ধৰণৰ লাগতিয়াল বস্তুৰ লাগতিয়াল বস্তু বেচা-কিনা হয়। আধুনিক শ্বপিং মলৰ আৰ্হিত লাগতিয়াল বস্তুৰ কিনিবৰ বাবে তিতাবৰত নতুনকৈ ৰৌনাক আৰু প্ৰবীণ নামৰ দুখন দোকান স্থাপন কৰা হৈছে।\nউল্লেখযোগ্য ঠাইসম্পাদনা কৰক\nঠেঙাল ভৱনৰ সন্মুখ\n১৮৮০ দশকত নিৰ্মিত এই অতিথিশালাটো তিতাবৰৰ পৰা প্ৰায় পাঁচ কিঃমিঃ মান দূৰত্বৰ জালুকনিবাৰীত অৱস্থিত। ১৯২৯ চনত তেওঁ ইয়াতেই এটা ছপাশাল বহুৱায়। এই ছপাশালটোৰ পৰাই ১৯৩৫ চনৰ ১২ আগষ্টত প্ৰথম অসমীয়া দৈনিক বাতৰি কাকত দৈনিক বাতৰি প্ৰকাশ হৈছিল।\nতিতাবৰ শ্যাম গাঁও\nতিতাবৰ চহৰৰ পৰা প্ৰায় ৫কিঃমিঃ আঁতৰত অৱস্থিত। ইয়াত বাস কৰা লোকসকল হৈছে থাইলেণ্ডৰ পৰা প্ৰব্ৰজন হোৱা লোকসকলৰ উত্তৰসূৰী। তেওঁলোকে ভাৱ বিনিময়ৰ বাবে দোৱান ব্যৱহাৰ কৰে। এই দোৱানৰ থাইলেণ্ডত ব্যৱহৃত হোৱা ভাষাৰ সৈতে মিল আছে। ইয়াৰোপৰি তেওঁলোকৰ নিজা লিপি আছে।\nহামদৈ পথাৰ হৈছে ধান খেতিৰ বাবে ব্যৱহৃত পথাৰ। প্ৰতিবছৰে ধান কটাৰ পাছত ভাৰতীয় বায়ু সেনাই এই পথাৰখনতে নতুনকৈ ভৰ্তি হোৱা পেৰাট্ৰ'পাৰ সকলক পেৰাছুটিঙৰ প্ৰশিক্ষণ দিয়ে।\nসংবাদ সেৱাসম্পাদনা কৰক\n১৯৩৫ চনৰ ১২ আগষ্টত ৰায়বাহাদুৰ শিৱ প্ৰসাদ বৰুৱাই ঠেঙাল ভৱনৰ পৰা দৈনিক বাতৰি প্ৰকাশ কৰি তিতাবৰত সাংবাদিকতাৰ ভেটি গঢ়ি তোলে। কিছুদিনৰ পাছতেই এই কাকতখন বন্ধ হৈ যায়। তথাপি প্ৰথমখন অসমীয়া দৈনিক বাতৰি কাকত ৰূপে ইয়াৰ নাম ইতিহাসত জিলিকি আছে। ১৯৪৭-৪৮ চনত প্ৰয়াত চক্ৰেশ্বৰ শইকীয়াৰ সম্পাদনাত ভোলাৰঅম শইকীয়া ৰাজখোৱা প্ৰকাশক স্বৰূপে থাকি দ্বিতীয়খন পষেকীয়া কাকত 'কৃষক' তিতাবৰৰ পৰা প্ৰকাশ পায়। তিতাবৰ প্ৰেছ ক্লাব গঠন আৰু নিৰ্মাণ তিতাবৰ অঞ্চলৰ সাংবাদ জগতত এক উল্লেখযোগ্য উপকৰণ।\nকুৰি শতিকাৰ আৰম্ভণিতে তিতাবৰত কেইবাখন প্ৰাথমিক বিদ্যালয় গঢ় লৈ উঠিছিল। ১৯০৭ চনত প্ৰথমখন মধ্য ইংৰাজী বিদ্যালয় স্থাপন হয়। ১৯৩৩ চনত মিহিৰাম শইকীয়া হাইস্কুল স্থাপন কৰা হয়। অশোক শইকীয়া, অসম সাহিত্য সভাৰ প্ৰাক্তন সভাপতি যজ্ঞেশ্বৰ শৰ্মা দৰে উল্লেখযোগ্য ব্যক্তি এই বিদ্যালয়ৰে প্ৰাক্তন ছাত্ৰ আছিল। ১৯৪৪ চনৰ ১৬ আগষ্টত তিতাবৰত ৰেচম প্ৰশিক্ষণ প্ৰতিষ্ঠান স্থাপিত হয়। ১৯৪৮ চনত তিতাবৰত বুনিয়াদী শিক্ষাৰ প্ৰশিক্ষণ কেন্দ্ৰ স্থাপন কৰা হয়। এই কেন্দ্ৰতে অভ্যাসন বিদ্যালয় স্থাপন কৰা হয়। ১৯৫৪ চনত তিতাবৰত বুনিয়াদী প্ৰশিক্ষণ মহাবিদ্যালয় আৰু ১৯৫৭ চনত স্নাতকোত্তৰ প্ৰশিক্ষণ মহাবিদ্যালয় স্থাপন হয়। এই প্ৰশিক্ষণ মহাবিদ্যালয় ১৯৬৪ চন মানত একেবাৰে উঠি যায় আৰু বুনিয়াদী প্ৰশিক্ষণ কেন্দ্ৰও ৰাষ্ট্ৰীয় শিক্ষানীতিৰ আধাৰত (১৯৮৬) জিলা শিক্ষা আৰু প্ৰশিক্ষণ প্ৰতিষ্ঠানলৈ ৰূপান্তৰ ঘটিল। ইয়ৰোপৰি তিতাবৰৰ মেলামাটিত ইছলামী শিক্ষাৰ বাবে দুখন শিক্ষানুস্থান গঢ়ি উঠিছে।\nকুৰি শতিকাৰ শেষ দশকত কেইবাখনো ইংৰাজী আৰু অসমীয়া মাধ্যমৰ ব্যক্তিগত খণ্ডৰ বিদ্যালয় তিতাবৰত গঢ় লৈ উঠে। ১৯৯০ চনত প্ৰাগজ্যোতিকা ইংৰাজী বিদ্যালয়, ১৯৯৮ চনত তিতাবৰ জাতীয় বিদ্যালয়, গ্ৰীণ ফিল্ড একাডেমী, ব্ৰাইট ফিউচাৰ, হলি হাৰ্ট আদি বিদ্যালয় গঢ় লৈ উঠে।\n১৯৫৯ চনত তিতাবৰ তিনিআলিৰ মিহিৰাম শইকীয়া হাইস্কুল প্ৰঙ্গনত তিতাবৰ অঞ্চলৰ প্ৰথমখন স্নাতক পৰ্যায়ৰ কলেজ প্ৰতিষ্ঠা হয়। মিহিৰাম শইকীয়া হাইস্কুলত নৈশ শাখাৰে 'তিতাবৰ কলেজ' আৰম্ভ কৰা হয়। প্ৰথমে কলা শাখা আৰু পাছত কলা শাখাৰে সমৃদ্ধ হৈ বৰ্তমান পূৰ্ণ পৰ্যায়ৰ মহাবিদ্যালয় ৰূপে স্বীকৃতি লাভ কৰিছে। এই মহাবিদ্যালয়ে সমগ্ৰ তিতাবৰ মহকুমাৰে স্নাতক পৰ্যায়ৰ কলা আৰু বিজ্ঞান শাখাৰ ছাত্ৰ-ছাত্ৰীক সমৃদ্ধ কৰি আহিছে।\nশৈক্ষিক প্ৰতিষ্ঠানসম্পাদনা কৰক\nআঞ্চলিক কৃষি গৱেষণা কেন্দ্ৰ, তিতাবৰ\nসমগ্ৰ ব্ৰহ্মপুত্ৰ উপত্যকাৰ ধানৰ গৱেষণাৰ বাবে ১৯২৩ চনত তিতাবৰত স্থাপন কৰা হৈছিল। পূৰ্বতে ইয়াৰ নাম "ধান গৱেষণা কেন্দ্ৰ" আছিল। ১৯৮৬ চনত, এই কেন্দ্ৰটো "আঞ্চলিক কৃষি গৱেষণা কেন্দ্ৰ, তিতাবৰ" নামেৰে নামাংকিত কৰা হয়। ১৯৬৯ চনৰপৰা ইয়াৰ প্ৰশাসনিক দায়িত্বত আছে অসম কৃষি বিশ্ববিদ্যালয়।\nজিলা শিক্ষা আৰু প্ৰশিক্ষণ প্ৰতিষ্ঠান, তিতাবৰ\nনন্দনাথ শইকীয়া মহাবিদ্যালয়\nতিতাবৰ নগৰৰ মাজমজিয়াতে অৱস্থিত। ইয়াত কলা আৰু বিজ্ঞান শাখাত স্নাতক পৰ্যায়ৰ পাঠদান দিয়া হয়।\nডাঃ নবীন বৰদলৈ মহাবিদ্যালয়\nতিতাবৰ নগৰৰ পৰা প্ৰায় ৮কিঃমিঃ মান দূৰত ন-আলিৰ দাঁতিতে অৱস্থিত। ইয়াত কলা শাখাত স্নাতক পৰ্যায়ৰ পাঠদান কৰোৱা হয়।\nউচ্চ আৰু উচ্চতৰ মাধ্যমিক বিদ্যালয়সম্পাদনা কৰক\nগোমতী দেৱী উচ্চ মাধ্যমিক বালিকা বিদ্যালয়\nজৱাহৰ নবোদয় বিদ্যালয়, তিতাবৰ\nতিতাবৰ টাউন হাইস্কুল\nবৰহোলা উচ্চতৰ মাধ্যমিক বিদ্যালয়\nশ্ৰীমন্ত শঙ্কৰ বিদ্যাপীঠ\nমিহিৰাম শইকীয়া উচ্চতৰ মাধ্যমিক বিদ্যালয়\nব্যক্তিগত খণ্ডৰ বিদ্যালয়সম্পাদনা কৰক\nপ্ৰাগজ্যোতিকা জুনিয়ৰ কলেজ\nজাতীয় বিদ্যালয়, তিতাবৰ\nকনচেপ্ত জুনিয়ৰ কলেজ\nতিতাবৰ কনিষ্ঠ মহাবিদ্যালয়\nএকাডেমীয়া (জুনিয়ৰ কলেজ)\nচিত্ৰ ভঁৰালসম্পাদনা কৰক\nতিতাবৰত অৱস্থিত এটা নামঘৰ\n↑ 1.0 1.1 1.2 ভোলনাথ শৰ্মা (১০, ১১, ১২ আৰু ১৩ ফেব্ৰুৱাৰী ৫৬১ শঙ্কৰাব্দ, ২০১০ খ্ৰীষ্টাব্দ). "তিতাবৰত শিক্ষাৰ বিকাশঃ এটি সমীক্ষাত্মক ইতিহাস". ভকতি প্ৰসাদ, শ্ৰীমন্ত শংকৰদেৱ সংঘঃ ঊনাশীতিতম বাৰ্ষিক অধিৱেশনৰ স্মৃতিগ্ৰন্থঃ ২৪, ২৫, ২৮ পৃষ্ঠা.\n↑ "ভাৰতৰ ২০০১ চনৰ লোক গণনা". http://web.archive.org/web/20040616075334/www.censusindia.net/results/town.php?stad=A&state5=999। আহৰণ কৰা হৈছেঃ নৱেম্বৰ ২২ ২০০৬.\n↑ "List of Parliamentary & Assembly Constituencies". Assam. Election Commission of India. http://archive.eci.gov.in/se2001/background/S03/AS_ACPC.pdf। আহৰণ কৰা হৈছেঃ 2008-10-06.\n↑ "ৰৰৈয়া বিমানবন্দৰ". http://www.onefivenine.com/india/villag/Jorhat/Titabor। আহৰণ কৰা হৈছেঃ August 18, 2012.\n↑ 5.0 5.1 "About Thengal Bhavan". holidayiq.com. http://www.holidayiq.com/Thengal-Bhavan-Jorhat-Sightseeing-808-15077.html। আহৰণ কৰা হৈছেঃ January 06, 2013.\n↑ "Heritage North-East". Contadgreen. Heritage North East Pvt. Ltd.. http://www.heritagetourismindia.com/। আহৰণ কৰা হৈছেঃ January 06, 2013.\n↑ ৰাজেন শৰ্মা তামূলী (১০, ১১, ১২ আৰু ১৩ ফেব্ৰুৱাৰী ৫৬১ শঙ্কৰাব্দ, ২০১০ খ্ৰীষ্টাব্দ). "সংবাদ সেৱাত তিতাবৰঃ এটি আলোকপাত". ভকতি প্ৰসাদ, শ্ৰীমন্ত শংকৰদেৱ সংঘঃ ঊনাশীতিতম বাৰ্ষিক অধিৱেশনৰ স্মৃতিগ্ৰন্থঃ ৩৬, ৩৭, ৩৮ পৃষ্ঠা.\nতিতাবৰ টাউন কমিটিৰ চৰকাৰী ৱেবছাইট\n"https://as.wikipedia.org/w/index.php?title=তিতাবৰ_মহকুমা&oldid=235693"ৰ পৰা সংকলিত\nLast edited on5June 2020, at 03:54\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=32594।
